ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৩৮ কোটি ১৮ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ১.৭০ কোটির বেশি অব্যবহৃত টিকার ডোজ রয়েছে
নতুন দিল্লি, ০৯ জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৩৮কোটি ১৮ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ২৩ লক্ষ ৮০ হাজার ০৮০ টি ডোজ সরবরাহ করা হবে ।
এর মধ্যে ৩৬ কোটি ৪৮ লক্ষ ৭৭ হাজার ৭৫৬ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে, টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১,৭০,১৯,৮৫৪ টি টিকার ডোজ রয়েছে।
CG/SB
(Visitor Counter : 131
প্রতিরক্ষামন্ত্রক
কার্গিল যুদ্ধের ওপর অনলাইন ক্যুইজ প্রতিযোগিতা শুরু হ’ল আজ
নয়াদিল্লি, ২৬ জুলাই, ২০১৯
MyGov.in – এর সমন্বয়ে প্রতিরক্ষা মন্ত্রক কার্গিল যুদ্ধের ওপর একটি অনলাইন ক্যুইজ প্রতিযোগিতার আয়োজন করেছে। প্রতিযোগিতাটি আজ শুরু হ’ল, চলবে ৪ঠা আগস্ট ২০১৯ পর্যন্ত। জনসমাজে, বিশেষ করে তরুণদের মধ্যে স্বদেশপ্রেম গড়ে তুলতে এই প্রতিযোগিতার আয়োজন করা হয়েছে। MyGov.in মঞ্চে হিন্দি ও ইংরাজি ভাষায় এই ক্যুইজটি সঞ্চালনা করা হবে। ক্যুইজটি চালানো হবে ৫ মিনিটের জন্য এবং ক্যুইজ চলাকালীন ২০টি প্রশ্নের উত্তর দেওয়া যাবে। এই ক্যুইজের জন্য ১০টি নগদ পুরস্কারের ব্যবস্থা করা হয়েছে। প্রথম পুরস্কারের মূল্য ২৫ হাজার টাকা, দ্বিতীয় পুরস্কার ১৫ হাজার টাকা এবং তৃতীয় পুরস্কারটি ১০ হাজার টাকা। সাতটি সান্ত্বনা পুরস্কার রয়েছে – প্রত্যেকটির মূল্য ৫ হাজার টাকা। শীর্ষে থাকা ১০০ জনকে প্রতিরক্ষা মন্ত্রকের তরফে শংসাপত্র দেওয়া হবে এবং নিজেদের খরচে এ বছর স্বাধীনতা দিবসে পতাকা উত্তোলন চাক্ষুষ করার আমন্ত্রণ জানানো হবে।
প্রসঙ্গত, এই ক্যুইজ প্রতিযোগিতায় ১৪ বছর এবং তার ঊর্ধ্বে থাকা তরুণ-তরুণীরা অংশগ্রহণ করতে পারবে। সবচেয়ে কম সময়ে সবচেয়ে বেশি উত্তর দেওয়ার ভিত্তিতে সফল প্রতিযোগীদের নির্বাচিত করা হবে পুরস্কারের জন্য। এই ক্যুইজ প্রতিযোগিতায় একবারই অংশগ্রহণ করা যাবে। ইচ্ছুক ব্যক্তিদের তাঁদের নাম, পিতা-মাতার নাম, জন্ম তারিখ, ঠিকানা, ই-মেল এবং মোবাইল নম্বর দিতে হবে। বিজয়ীদের ক্যুইজ প্রতিযোগিতার ফলাফল ঘোষণার পর বয়স ও ঠিকানার প্রমাণপত্র জমা করতে হবে। ক্যুইজ প্রতিযোগিতায় অংশগ্রহণের সময়ে একই মোবাইল নম্বর বা ই-মেল একাধিকবার ব্যবহার করা যাবে না। ক্যুইজ প্রতিযোগিতায় অসৎ উপায় অবলম্বন করলে প্রতিযোগীকে বাতিল করে দেওয়া হবে।
CG/SSS/SB
(Visitor Counter : 119
প্রধানমন্ত্রীরদপ্তর
প্রযুক্তি ক্ষেত্রে শক্তিশালী ভারতের ৮ বছরের বিবরণ শেয়ার করেছেন প্রধানমন্ত্রী
নয়াদিল্লি, ১০ জুন, ২০২২
প্রধানমন্ত্রী শ্রী নরেন্দ্র মোদী গত ৮ বছরে কিভাবে প্রযুক্তির ব্যবহার ও উদ্ভাবন অর্থনীতির প্রতিটি ক্ষেত্রকে আরও ভালোভাবে পরিবর্তন এনেছে, সে সম্পর্কে উদ্যোগগুলি শেয়ার করেছেন।
প্রধানমন্ত্রী তাঁর ওয়েবসাইট narendramodi.in থেকে নিবন্ধগুলি এবং MyGov থেকে ট্যুইটের যোগসূত্র শেয়ার করেছেন।
ট্যুইটে প্রধানমন্ত্রী বলেছেন, “প্রযুক্তির অর্থই হল - অধিকতর স্বচ্ছতা।
প্রযুক্তির অর্থই হল – জীবনযাত্রায় স্বাচ্ছন্দ্য বৃদ্ধি।
গত ৮ বছরে প্রযুক্তি ক্ষেত্রে একাধিক অগ্রগতি আপনাদের আনন্দিত করবে। #প্রযুক্তিক্ষেত্রেশক্তিশালীভারতের৮বছর”।
“শাসন ব্যবস্থা ও দরিদ্রদের সেবার জন্য প্রযুক্তি ও উদ্ভাবনের ব্যবহারে ভারত নেতৃত্ব দিচ্ছে। গত ৮ বছরে আমরা অর্থনীতির প্রতিটি ক্ষেত্রকে আরও ভালোভাবে উন্নত করার জন্য পরিবর্তন নিয়ে এসেছি। একাধিক সংস্কার ও উদ্যোগ সম্পর্কে জানতে পড়ুন এখানে #প্রযুক্তিক্ষেত্রেশক্তিশালীভারতের৮বছর”।
CG/SS/SB
(
নির্বাচনকমিশন
সাধারণ নির্বাচনের দ্বিতীয় পর্যায়ে জন্য বিজ্ঞপ্তি জারি
কলকাতা, ১৯ মার্চ, ২০১৯
ভারতের নির্বাচন কমিশন সংসদীয় সাধারণ নির্বাচনের জন্য মঙ্গলবার, ১৯শে মার্চ দ্বিতীয় পর্যায়ের বিজ্ঞপ্তি জারি করেছে। বিজ্ঞপ্তি অনুযায়ি মনোনয়নপত্র জমা দেওয়ার শেষ তারিখ আগামী ২৬ মার্চ। পরদিন অর্থাৎ, ২৭ তারিখ মনোনয়নপত্রগুলি পরীক্ষা করে দেখা হবে। প্রার্থীপদ প্রত্যাহারের শেষ দিন আগামী ২৯ মার্চ। দ্বিতীয় পর্যায়ের জন্য আগামী ১৮ এপ্রিল ভোটগ্রহণ করা হবে।
লোকসভা নির্বাচনের দ্বিতীয় পর্বে পশ্চিমবঙ্গের তিনটি আসনে ভোটগ্রহণ করা হবে। এই তিনটি আসন হল- জলপাইগুড়ি, দার্জিলিং ও রায়গঞ্জ।
এদিকে রাজ্য নির্বাচন কমিশনের কার্যালয় থেকে জানানো হয়েছে সি-ভিজিল অ্যাপের মাধ্যমে ১২৬১টি অভিযোগ পাওয়া গিয়েছে। এরমধ্যে বৈধ ৭৮৮টি অভিযোগের ক্ষেত্রে ব্যবস্হা গ্রহণ করা হয়েছে। আরও জানানো হয়েছে, জাতীয় অভিযোগ ব্যবস্হার মাধ্যমে প্রাপ্ত ৫৫৫টি অভিযোগের মধ্যে ৪৭৮টি অভিযোগের নিষ্পত্তি করা সম্ভব হয়েছে। এছাড়াও নির্বাচন কমিশনের জাতীয় অভিযোগ ব্যবস্হার মাধ্যমে প্রাপ্ত ৪২৮টি অভিযোগের মধ্যে ৩৫৯টির নিষ্পত্তি করা হয়েছে বলে বিজ্ঞপ্তিতে জানানো হয়েছে।
CG/BD/NS
(Visitor Counter : 78
উত্তর-পূর্বাঞ্চলেরউন্নয়নসংক্রান্তমন্ত্রক
কেন্দ্রীয় মন্ত্রী ডঃ জীতেন্দ্র সিং-এর উপস্থিতিতে জম্মু-কাশ্মীর ও লাদাখে মোতায়েন জওয়ানদের হাতে রাখি বেঁধে দিলেন উত্তর-পূর্বের বোনেরা
নয়াদিল্লী, ২ আগস্ট, ২০২০
ভ্রাতৃত্ব, সংহতি ও বন্ধুত্বের এক অসাধারণ দৃশ্য ধরা পড়ল আজ। উত্তর-পূর্বের বোনেরা জম্মু-কাশ্মীর ও লাদাখে মোতায়েন স্বশস্ত্র এবং আধা-সামরিক বাহিনীতে কর্মরত জওয়ানদের হাতে রাখি বেঁধে দিলেন।
আগামীকাল রাখি বন্ধন উৎসব। তার প্রাক্কালে কেন্দ্রীয় উওর পূর্বাঞ্চলীয় উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রী দপ্তর, কর্মীবর্গ, গণ-অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জীতেন্দ্র সিং-এর উপস্থিততে এই অনুষ্ঠানের আয়োজন করা হয়েছিল। অরুণাচপ্রদেশ, আসাম, মনিপুর, মিজোরাম, মেঘালয়, নাগাল্যান্ড, ত্রিপুরা এবং সিকিম- এই ৮টি উত্তর-পূর্বাঞ্চলীয় রাজ্যগুলির স্বনির্ভর গোষ্ঠীর মহিলারা জম্মু-কাশ্মীর এবং লাদাখে মোতায়েন সেনাবাহিনী এবং আধা-সামরিক বাহিনীর সদস্যদের জন্য রাখি, ত্রিবর্ণ রঞ্জিত ব্যান্ড এবং মাস্ক পাঠিয়েছে। এর মাধ্যমে বিভিন্ন রাজ্যের সংস্কৃতি এবং ভারতীয়দের মধ্যে এক সহজাত বন্ধনের রূপ ফুটে উঠেছে।
অনুষ্ঠানে কেন্দ্রীয় মন্ত্রী ডঃ জীতেন্দ্র সিং বলেন, জম্মু-কাশ্মীর তার সংসদীয় এলাকা এবং উত্তর-পূর্বাঞ্চল হল কর্মক্ষেত্র। উত্তর-পূর্বাঞ্চল উন্নয়ন মন্ত্রকের মন্ত্রী হিসেবে তিনি এই দায়িত্ব পালন করেছেন বলেও জানান। জম্মু-কাশ্মীর ও লাদাখে মোতায়েন সেনাবাহিনীর জন্য উত্তর-পূর্বাঞ্চলের বোনেদের রাখি পাঠানোর মধ্যে দিয়ে সেনা বাহিনীতে কর্মরত ভাইদের নিরাপত্তা ও সুরক্ষার জন্য দেশের বোনেদের প্রার্থনার বার্তাটি উঠে এসেছে। মন্ত্রী বলেন সীমান্ত রক্ষার কাজে নিযুক্ত সেইসব সেনানীরা যারা দিনরাত জেগে দেশ রক্ষার কাজ করে চলেছেন তাদের জন্যই এই উৎসবগুলি এমনভাবে উদযাপন করা প্রয়োজন।
উত্তর-পূর্বাঞ্চলের মহিলাদের প্রতিভার উচ্ছসিত প্রশংসা করে শ্রী সিং বলেন এই অঞ্চলের স্বনির্ভর গোষ্ঠীর মহিলারা মার্চ-এপ্রিল মাস থেকেই এই মাস্ক তৈরির কাজ করে চলেছেন। আগামীকাল রাখি বন্ধন উসবের প্রাক্কালে তারা জওয়ানদের মাস্ক পাঠানোর জন্য লকডাউনের মতো কঠিন পরিস্থিতিতেও কঠোর পরিশ্রম চালিয়ে গিয়েছিল।
এ দিনের এই অনুষ্ঠান পরিচালনার দায়িত্বে ছিল উত্তর-পূর্ব ভারত থেকে আগত স্বনির্ভর গোষ্ঠী, উত্তর-পূর্বাঞ্চল উন্নয়ন মন্ত্রক এবং উত্তর-পূর্বাঞ্চল পর্ষদ। এই অনুষ্ঠানে উপস্থিত ছিলেন উত্তর-পূর্বাঞ্চল উন্নয়ন মন্ত্রকের সচিব ইন্দ্রজি সিং, বিশেষ সচিব ইন্দ্রবর পান্ডে, বিশেষ দায়িত্বপ্রাপ্ত আধিকারিক প্রশান্ত কুমার ঝা প্রমুখ ব্যক্তিবর্গ।
(CG/SS/NS
বিজ্ঞানওপ্রযুক্তিমন্ত্রক
এসসিটিআইএমএসটি এবং আইআইটি মাদ্রাজ স্টার্ট-আপ-এর আওতায় কোভিড-১৯-সংক্রান্ত সহজে বহনযোগ্য হাসপাতাল পরিকাঠামো গড়ে তুলেছে
নয়াদিল্লি, ১৯ আগস্ট, ২০২০
শ্রী চিত্রা তিরুনাল ইনস্টিটিউট ফর মেডিকেল সায়েন্স অ্যান্ড টেকনলজি  এবং আইআইটি মাদ্রাজ স্টার্ট-আপের আওতায় কোভিড-১৯ সংক্রান্ত সহজে বহনযোগ্য এক হাসপাতাল পরিকাঠামো গড়ে তুলেছে। আইআইটি মাদ্রাজের উদ্যোগে গঠিত মডিউলাস হাউজিং নামে একটি স্টার্ট-আপ সংস্থার সঙ্গে কেন্দ্রীয় বিজ্ঞান ও প্রযুক্তি দপ্তরের স্বশাসিত প্রতিষ্ঠান এসসিটিআইএমএসটি মাইক্রো স্ট্রাকচারের মাধ্যমে স্থানীয় গোষ্ঠীগুলির মধ্যে কোভিড-১৯ আক্রান্ত রোগীদের চিহ্নিতকরণ ও চিকিৎসার জন্য এই উদ্ভাবনী প্রয়াস গ্রহণ করেছে। এই প্রয়াসের নাম দেওয়া হয়েছে 'মেডিক্যাব'। বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা জানিয়েছেন, এই ব্যবস্থাপনায় সহজেই মহামারী, বিপর্যয় এবং অন্যান্য পরিস্থিতি কার্যকরভাবে মোকাবিলা করা সম্ভব হবে। কেন্দ্রীয় মানবসম্পদ উন্নয়ন মন্ত্রক তাদের সোশ্যাল মিডিয়া প্ল্যাটফর্মে এই উদ্যোগের উচ্ছ্বসিত প্রশংসা করেছে। ভ্রাম্যমান এই হাসপাতালগুলি কোভিড-১৯ আইসোলেশন ওয়ার্ড হিসেবে দ্রুত চালু করা সম্ভবপর হবে।
(CG/SS/DM
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা আরও কমে ৪.৩৫ লক্ষ; দৈনিক সুস্থতার সংখ্যা আক্রান্তের সংখ্যাকে অতিক্রম করেছে
নয়াদিল্লি, ০১ ডিসেম্বর, ২০২০
ভারতে আজ সুস্পষ্টভাবে করোনায় আক্রান্তের সংখ্যা ৪ লক্ষ ৩৫ হাজার ৬০৩। মোট আক্রান্তের সংখ্যায় সুস্পষ্টভাবে করোনায় আক্রান্তের সংখ্যা কেবল ৪.৬০ শতাংশ।
দৈনিক-ভিত্তিতে সুস্থতার সংখ্যা আক্রান্তের সংখ্যাকে ছাড়িয়ে গেছে। এর ফলে, সুস্পষ্টভাবে করোনায় আক্রান্তের সংখ্যাও ক্রমশ কমছে। দেশে গত ২৪ ঘন্টায় সুস্পষ্টভাবে করোনায় আক্রান্তের সংখ্যা ১১ হাজার ৩৪৯টির ক্ষেত্রে কমেছে। অবশ্য, দেশে গত ২৪ ঘন্টায় ৩১ হাজার ১১৮ জন নতুন করে করোনায় আক্রান্ত। কেরল, দিল্লি, কর্ণাটক, ছত্তিশগড় সহ কয়েকটি রাজ্যে গত ২৪ ঘন্টায় সুস্পষ্টভাবে করোনায় আক্রান্তের সংখ্যা কমলেও উত্তরাখন্ড, গুজরাট, আসাম ও গোয়ার মতো কয়েকটি রাজ্যে এই সংখ্যা আরও বেড়েছে।
দেশে গত ২৪ ঘন্টায় ৪১ হাজার ৯৮৫ জন সুস্থ হয়েছেন। এর ফলে, মোট সুস্থতার সংখ্যা বেড়ে ৮৮ লক্ষ ৮৯ হাজার ৫৮৫ হয়েছে। সুস্থতার হারও বেড়ে হয়েছে ৯৩.৯৪ শতাংশ। একইভাবে, সুস্থতা ও আক্রান্তের সংখ্যার মধ্যে ফারাক ক্রমশ বেড়ে বর্তমানে হয়েছে ৮৪ লক্ষ ৫৩ হাজার ৯৮২। গত ২৪ ঘন্টায় আরোগ্য লাভকারীদের ৭৬.৮২ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৬ হাজার ৫৫ জন সুস্থ হয়েছেন। অন্যদিকে, দিল্লিতে গত ২৪ ঘন্টায় সুস্থ হয়েছেন ৫ হাজার ৮২৪ জন।
দেশে গত ২৪ ঘন্টায় নতুন করে আক্রান্তদের ৭৭.৭৯ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৩ হাজার ৮৩৭ জন নতুন করে আক্রান্ত হয়েছেন। দিল্লি থেকে আক্রান্তের সংখ্যা ৩ হাজার ৭২৬। অন্যদিকে, কেরলে সোমবার আক্রান্ত হয়েছেন ৩ হাজার ৩৮২ জন।
দেশে করোনাজনিত কারণে গত ২৪ ঘন্টায় ৪৮২ জনের মৃত্যু হয়েছে। এর মধ্যে ৮১.১২ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। দিল্লি থেকে সর্বাধিক ১০৮ জনের মৃত্যু হয়েছে। মহারাষ্ট্রে মারা গেছেন ৮০ জন এবং পশ্চিমবঙ্গে ৪৮ জনের মৃত্যু হয়েছে।
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪৭ কোটি ৭২ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৯৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৪ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৪৭ কোটি ৭২ লক্ষ ১১ হাজার ১৩৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৯৭ লক্ষ ৩৪ হাজার ৩১১টি টিকার ডোজ হাতে রয়েছে।
CG/BD/SB
(Visitor Counter : 80
আবাসনএবংশহরাঞ্চলেরদারিদ্র্যদূরীকরণমন্ত্রক
সুগম্য কাশীর বাস্তবায়নে বারাণসী স্মার্ট সিটি লিমিটেড এবং এনআইইউএ, শহরের বিভিন্ন দায়িত্বপ্রাপ্ত সংস্থাগুলির সঙ্গে বৈঠক করেছে
নয়াদিল্লী, ৯ সেপ্টেম্বর, ২০২১
ন্যাশনাল ইন্সটিটিউট অফ আর্বান অ্যাফেয়ার্স , বারাণসী স্মার্ট সিটি লিমিটেডের  সঙ্গে যৌথভাবে নতুন দিল্লীতে সুগম্য কাশীর বাস্তবায়নে একটি আলোচনা চক্রের আয়োজন করে। সংঘবদ্ধভাবে সকলের অংশীদারিত্বে এই উদ্যোগ বাস্তবায়নের জন্য আলোচনা চক্রের আয়োজন করা হয়।
বারাণসীতে ভিন্নভাবে সক্ষম ব্যক্তিদের চলাচলের পথ সুগম করতে এবং ভারতীয় শহরগুলিতে বাধাহীনভাবে ভিন্নভাবে সক্ষম সহ অন্যান্য নাগরিকরা যাতে চলাচল করতে পারেন তারজন্য প্রয়োজনীয় পরিকল্পনা করতে এই আলোচনা চক্রের আয়োজন করা হয়েছিল। ইউকে এইড-এর অর্থানুকূল্যে গ্লোবাল ডিজেবিলিটি ইনোভেশন হাব সংস্থা যে গবেষণা চালায় সেই গবেষণার প্রাপ্ত ফল নিয়ে বৈঠকে আলোচনা হয়। ভিএসসিএল, এনআইইউএ এবং লন্ডনের গ্লোবাল ডিজেবিলিটি ইনোভেশন হাব এই আলোচনা চক্রটির মূল উদ্যোক্তা।
বারাণসী নগর নিগম, টাউন অ্যান্ড কান্ট্রি প্ল্যানিং ডিপার্টমেন্ট, ভিন্নভাবে সক্ষমদের ক্ষমতায়ণ দপ্তর, পর্যটন দপ্তর, পথ নিরাপত্তা ও যান চলাচল দপ্তর, স্মার্ট সিটি এসসিভি, বিভিন্ন বেসরকারী প্রতিষ্ঠান, শিক্ষা প্রতিষ্ঠান, ভিন্নভাবে সক্ষমদের প্রতিষ্ঠান এবং নাগরিক সমাজ আলোচনা চক্রে অংশ নিয়ে বারাণসীকে সুগম্য শহরে পরিণত করে ভিন্নভাবে সক্ষম নাগরিকদের সব রকমের সমস্যার সমাধানের বিষয় নিয়ে আলোচনা করে।
বারাণসীকে প্রাচীনতম বসবাসযোগ্য নগর বলে উল্লেখ করে এনআইইউএ-র নির্দেশক শ্রী হিতেশ বৈদ্য এই শহরের সুগম্য উদ্ভাবনী পরিকল্পনা নিয়ে আলোচনা করেন। তিনি আশা করেন আজকের আলোচনায় যে সিদ্ধান্তগুলি নেওয়া হয়েছে সেগুলি পর্যায়ক্রমে বাস্তবায়িত করা যাবে।
বারাণসী স্মার্ট সিটি লিমিটেডের চিফ জেনারেল ম্যানেজার ডাঃ ডি বাসুদেবন যেকোন শহরের চরিত্র বজায় রেখে বিভিন্ন সমস্যার সমাধানের ওপর জোর দেন। ব্রিটিশ সরকারের মিনিস্টার কাউন্সিলার মিসেস কেটি বাজ ভিএসসিএল-এর বারাণসী শহরকে তার নাগরিক এবং পর্যটকদের কাছে চলাচলের জন্য আরও সুগম করে তোলার উদ্যোগের প্রশংসা করেন। ভিএসসিএল-এর মুখ্য কার্যনির্বাহী আধিকারিক এবং পুর কমিশনার শ্রী প্রণয় কুমার সিং আশা করেন সমন্বিত উদ্যোগটি বহুস্তরীয় হওয়ায় ভিন্নভাবে সক্ষম ব্যক্তিরা সহ সমাজের বিভিন্ন অংশের নাগরিকরা নগর উন্নয়নের সুফল পাবেন।
কাশীকে আরও সুগম্য করে তোলার জন্য প্রশাসনিক উদ্যোগকে সুশীল সমাজের সদস্যরা প্রশংসা করেছেন। চলাচলের জন্য বিভিন্ন ক্ষেত্রে যে বাধা-বিপত্তি দেখা যায় সেগুলিকে দ্রুত দূর করার ওপর তাঁরা গুরুত্ব দিয়েছেন। ভিন্নভাবে সক্ষম ব্যক্তিরা আলোচনায় সন্তোষ প্রকাশ করে বলেন, বিভিন্ন ঘাট, সর্বসাধারণের জন্য নির্ধারিত স্থান, গণ পরিবহণ ব্যবস্থা যাতে তারা সহজেই ব্যবহার করতে পারেন তার ওপর গুরুত্ব দিতে হবে। এর পাশাপাশি সর্বাঙ্গীন বোঝাপড়া বাড়াতে শহরের নাগরিক ও আধিকারিকদের নিয়ে বিভিন্ন কর্মশালা আয়োজন করার ওপর জোর দেওয়া হয়েছে।
CG/CB/NS
(Visitor Counter : 88
সারওরসায়নমন্ত্রক
ভর্তুকি মূল্যে কৃষকদের কাছে সারের যোগান সুনিশ্চিত করতে একগুচ্ছ পদক্ষেপ
নতুন দিল্লি, ১৫ মে, ২০২১
ভারত সরকার সার উৎপাদক/আমদানিকারকদের মাধ্যমে ভর্তুকি যুক্ত মূল্যে কৃষকদের কাছে ইউরিয়া এবং ২২গ্রেড ফসফেটিক এবং পটাশিক সারের যোগান অব্যাহত রাখতে সবরকম ব্যবস্থা নিচ্ছে। ফসফেটিক ও পটাশিক সারের ক্ষেত্রে ভর্তুকি ভারত সরকার বহন করে।
কৃষক বান্ধব প্রয়াসের অঙ্গ হিসেবে সরকার সুলভ মূল্যে ফসফেটিক ও পটাশিক সারের যোগান সুনিশ্চিত করতে বদ্ধপরিকর। পরিপূরক পুষ্টি ভিত্তিক ভর্তুকি যুক্ত মূল্য অনুযায়ী সার উৎপাদক সংস্থাগুলিকে ভর্তুকি দেওয়া হয়ে থাকে। সুলভ মূল্যে কৃষকদের জন্য পর্যাপ্ত পরিমাণে সারের যোগান অব্যাহত রাখতে এই ব্যবস্থা।
আন্তর্জাতিক বাজারে গত কয়েক মাসে ডিএপি এবং অন্যান্য ফসফেটিক ও পটাশিক সার উৎপাদনের কাঁচামালের দাম লক্ষণীয় হারে বেড়েছে। একই ভাবে আন্তর্জাতিক বাজারে ডিএপি ও অন্যান্য সারের দামও কাঁচমালের দাম বৃদ্ধির সঙ্গে সমানুপাতিক হারে বৃদ্ধি পেয়েছে। সার উৎপাদনের কাঁচামাল এবং সারের দাম বৃদ্ধি পাওয়া সত্বেও ভারতে ডিএপি সার উৎপাদক সংস্থাগুলি গত মাস পর্যন্ত দাম বাড়ায়নি। অবশ্য সম্প্রতি কয়েকটি সংস্থা ডিএপি সারের দাম বাড়িয়েছে।
ভারত সরকার সারের মূল্য বৃদ্ধির বিষয়টিতে সম্পূর্ণ অবগত রয়েছে এবং উচ্চ পর্যায়ে পরিস্থিতির ওপর তীক্ষ্ণ নজর রাখা হচ্ছে। সরকার কৃষকদের উদ্বেগের বিষয়গুলিতে অত্যন্ত সংবেদশীল এবং উদ্ভূত পরিস্থিতি মোকাবিলায় ইতিমধ্যেই প্রয়োজনীয় পদক্ষেপ গ্রহণ করছে। ডিএপি সহ ফসফেটিক ও পটাশিক সারের মূল্য বৃদ্ধির প্রভাব থেকে কৃষক সমাজকে সুরক্ষিত রাখতেই এই উদ্যোগ।
সরকার ইতিমধ্যে সমস্ত উৎপাদক সংস্থাকে বাজারে সারের পর্যাপ্ত যোগান অব্যাহত রাখতে নির্দেশ দিয়েছে। এমনকি, বাজারে সারের যোগানের ওপর দৈনিক নজর রাখা হচ্ছে।
ডিএপি সারের দাম বৃদ্ধির প্রেক্ষিতে সরকার ইতিমধ্যেই সমস্ত সংস্থাকে তাদের মজুত রাখা সার বিক্রির নির্দেশ দিয়েছে। এই নির্দেশে বলা হয়েছে, পুরানো দামে মজুত রাখা সার বিক্রি করতে। এদিকে, সরকার ডিএপি সহ ফসফেটিক ও পটাশিক সার উৎপাদনের কাঁচামালের দাম আন্তর্জাতিক বাজারে বৃদ্ধি পাওয়ার প্রেক্ষিতে প্রদেয় ভর্তুকির হার নিরুপনের বিষয়ে চিন্তা-ভাবনা করছে। কৃষক সমাজের উদ্বেগ দূর করতে এবং তাদের ওপর আর্থিক বোঝা কমাতে সরকার এই পদক্ষেপ নিয়েছে। বর্তমান কোভিড মহামারীর সঙ্কটজনক পরিস্থিতিতে ভারত সরকার কৃষক সমাজের স্বার্থ সুরক্ষায় প্রয়োজনীয় সবরকম পদক্ষেপ নিচ্ছে।
CG/BD/AS/
(Visitor Counter : 814
রাষ্ট্রপতিরসচিবালয়
রাষ্ট্রপতি আগামীকাল রাজগীরে বিশ্ব শান্তি স্তুপের স্বর্ণজয়ন্তী স্মারক অনুষ্ঠানে উপস্হিত থাকবেন
নয়াদিল্লি, ২৪ অক্টোবর, ২০১৯
রাষ্ট্রপতি শ্রী রামনাথ কোবিন্দ আগামীকাল বিহার সফরকালে রাজগীরে বিশ্ব শান্তি স্তুপের স্বর্ণজয়ন্তী স্মারক অনুষ্ঠানে উপস্হিত থাকবেন।
CG/SS/NS
(Visitor Counter : 78
কেন্দ্রীয়মন্ত্রিসভা
বিজ্ঞান, প্রযুক্তি ও উদ্ভাবনের ক্ষেত্রে ভারত- ডেনমার্ক চুক্তির বিষয়ে মন্ত্রিসভাকে জানানো হল
বিজ্ঞান, প্রযুক্তি ও উদ্ভাবনের ক্ষেত্রে ভারত ও ডেনমার্কের মধ্যে সহযোগিতামূলক চুক্তি স্বাক্ষরের বিষয়টি আজ  প্রধানমন্ত্রী শ্রী নরেন্দ্র মোদী’র পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে জানানো হয়েছে। এই বছরের ২২ মে-তে এই সহযোগিতামূলক চুক্তি স্বাক্ষরের মাধ্যমে ভারত-ডেনমার্ক দ্বিপাক্ষিক সম্পর্ক একটি ঐতিহাসিক মাইলফলকে পৌঁছয়। সমঝোতার মূল উদ্দেশ্য হল দুটি দেশের মধ্যে বিজ্ঞান, প্রযুক্তি ও উদ্ভাবনের বিভিন্ন ক্ষেত্রে সহযোগিতার বাতাবরণ গড়ে তোলা।পুনর্নবীকরণযোগ্য শক্তি, জল, বস্তু বিজ্ঞান, ব্যয়সাধ্য স্বাস্থ্য পরিষেবা, কৃত্রিম জীববিদ্যা, খাদ্য ও সমুদ্র-বিষয়ক অর্থনীতির ক্ষেত্রগুলিকে দ্বিপাক্ষিক সহযোগিতার জন্য চিহ্নিত করা হয়েছে। দুটি দেশের বিভিন্ন বৈজ্ঞানিক প্রতিষ্ঠান, শিক্ষা প্রতিষ্ঠান, গবেষণআর পরীক্ষাগার এবং সংস্থা এই সমঝোতার আওতায় রয়েছে।
(Visitor Counter : 60
সড়কপরিবহণওমহাসড়কমন্ত্রক
নীতিন গড়করি কর্নাটকে প্রায় ১১ হাজার কোটি টাকার ১২০০ কিলোমিটার দীর্ঘ জাতীয় সড়কের ৩৩টি প্রকল্পের উদ্বোধন ও ভিত্তিপ্রস্তর স্থাপন করে বলেছেন, আগামী বছরগুলিতে কেন্দ্র সরকার কর্নাটকে প্রায় ১,১৬,১৪৪ কোটি টাকা বিনিয়োগ করবে
নতুন দিল্লী, ১৯ ডিসেম্বর, ২০২০
কেন্দ্রীয় সড়ক পরিবহন ও মহাসড়ক দপ্তরের মন্ত্রী শ্রী নীতিন গড়করি আজ কর্নাটকে ভার্চুয়াল মাধ্যমে জাতীয় সড়কের ৩৩ টি প্রকল্পের উদ্বোধন ও শিলান্যাস করেছেন। এই প্রকল্পে মোট ১১৯৭ কিলোমিটার রাস্তা রয়েছে যার খরচ ধরা হয়েছে ১০,৯০৪ কোটি টাকা। অনুষ্ঠানে পৌরোহিত্য করেন কর্নাটকের মুখ্যমন্ত্রী শ্রী ওয়াই এস ইয়াদুরিয়াপ্পা। অনুষ্ঠানে অন্যদের মধ্যে উপস্থিত ছিলেন, প্রাক্তন প্রধানমন্ত্রী তথা কর্ণাটকের প্রাক্তন মুখ্যমন্ত্রী এইচডি দেবেগৌড়া, কেন্দ্রীয় মন্ত্রী শ্রী প্রহ্লাদ যোশী, শ্রী সদানন্দ গৌড়া, জেনারেল ডক্টর ভি কে সিং সহ রাজ্য মন্ত্রিসভার সদস্য ও সংশ্লিষ্ট দপ্তরের আধিকারিকরা।
কেন্দ্রীয় সড়ক পরিবহনমন্ত্রী তাঁর ভাষণে বলেন, গত ছয় বছরে কর্নাটকে জাতীয় সড়কে ৯০০ কিলোমিটার যুক্ত হয়ে বর্তমানে তা হয়েছে ৭৬৫২ কিলোমিটার। এরমধ্যে, ৩৭,৩১১ কোটি টাকা ব্যয়ে ৭১ টি প্রকল্পের মাধ্যমে ৭৬৫২ কিলোমিটারের কাজ চলছে। এর মধ্যে ২৬ টি প্রকল্পের প্রায় ৭০ শতাংশ কাজের অগ্রগতি হয়েছে। যেখানে খরচের পরিমাণ ১২,২৮৬ কোটি টাকা। যার মধ্যে রয়েছে ১২৫৭ কিলোমিটার রাস্তা।
তিনি জানান, বন্দর দিয়ে বাণিজ্যের সুবিধার্থে কেন্দ্র গোয়া সীমান্ত থেকে কেরালা সীমান্ত পর্যন্ত উপকূল বরাবর চার লেনের রাস্তা নির্মাণ করছে। যার মধ্যে উপকূলবর্তী শহর বেলাকেরি, কারোয়ার ও ম্যাঙ্গালোর রয়েছে। মোট ২৭৮ কিলোমিটার এই রাস্তার জন্য ৩৪৪৩ কোটি টাকা বরাদ্দ করা হয়েছে।
কেন্দ্রীয় মন্ত্রী তাঁর ভাষণে আরো বলেন যে, কর্নাটকের জন্য আগামী কয়েক বছরে আরও ১,১৬,১৪৪ কোটি টাকা বিনিয়োগ করা হবে। নতুন করে ২৭৫ কিলোমিটার দীর্ঘ ১১টি রাস্তা নির্মাণ করা হবে। এ জন্য ওই রাজ্যকে ৫০৮৩ কোটি টাকা দেওয়া হয়েছে।
শ্রী গড়করি জানান, কেন্দ্রীয় সড়ক তহবিল, সি আর এফ- থেকে এ পর্যন্ত ওই রাজ্যের জন্য মোট ৮,৩৩০ কোটি টাকা মঞ্জুর করা হয়েছে।
কেন্দ্রীয় মন্ত্রী সে রাজ্যে ইথানলের উৎপাদন আরও বাড়ানোর জন্য রাজ্য সরকারকে উদ্যোগী হতে আহ্বান জানান। যেহেতু ওই রাজ্যে সারা দেশের মধ্যে আখ উৎপাদন সবচেয়ে বেশি হয়। আখের পাশাপাশি ধান উৎপাদনেও ওই রাজ্য এগিয়ে রয়েছে। কেন্দ্রীয় মন্ত্রী বলেন, ইথানলের উৎপাদন বাড়াতে পারলে কৃষকদের আয় কেবল বাড়বে না, দেশে জ্বালানি শক্তি বৃদ্ধি পাবে।
সভায় প্রাক্তন প্রধানমন্ত্রী শ্রী এইচ ডি দেবেগৌড়া সরকারের পদক্ষেপ গুলির প্রশংসা করে বলেন আধুনিক প্রযুক্তির ব্যবহারের ফলে উন্নয়নে গতি এসেছে।
কর্নাটকের মুখ্যমন্ত্রী শ্রী ইয়াদুরিআপ্পা কেন্দ্রীয় সড়ক পরিবহন মন্ত্রীর পরামর্শ মেনে রাজ্যের উন্নয়নে সর্বাধিক গুরুত্ব দেওয়া হবে বলে জানান। তিনি বলেন, কেন্দ্রীয় সহযোগিতায় রাজ্য সরকার তা লক্ষ্য পূরণ করতে সচেষ্ট হয়েছে।
কেন্দ্রীয়মন্ত্রিসভা
ইলেট্রনিক্স এবং তথ্যপ্রযুক্তি ক্ষেত্রে ভারত ও অ্যাঙ্গোলার মধ্যে দ্বিপাক্ষিক সহযোগিতা উন্নয়নে একটি সমঝোতা বিষয়ে কেন্দ্রীয় মন্ত্রিসভাকে অবহিত করা হয়েছে
নয়াদিল্লি, ২৩ মে, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে ভারত ও অ্যাঙ্গোলার মধ্যে ইলেট্রনিক্স এবং তথ্যপ্রযুক্তি ক্ষেত্রে দ্বিপাক্ষিক সহযোগিতা সংক্রান্ত সমঝোতা বিষয়ে অবহিত করা হয়েছে।
দু দেশের মধ্যে ই-গভর্নেন্স, তথ্যপ্রযুক্তির জন্য মানবসম্পদ উন্নয়ন, তথ্য নিরাপত্তা, ইলেট্রনিক্স হার্ডওয়্যার উৎপাদন, তথ্যপ্রযুক্তি ভিত্তিক সফটওয়্যার শিল্প এবং টেলিমেডিসিনের মতো ক্ষেত্রে সহযোগিতার বৃদ্ধির লক্ষ্যে এই সমঝোতা স্বাক্ষরিত হয়েছে।
কেন্দ্রীয় ইলেট্রনিক্স এবং তথ্যপ্রযুক্তি মন্ত্রককে, এই ক্ষেত্রে নতুন নতুন বিষয়ে আন্তর্জাতিক সহযোগিতা বৃদ্ধির জন্য বলা হয়েছে। এরই প্রেক্ষিতে মন্ত্রক বিভিন্ন দেশের সংশ্লিষ্ট সংগঠন/এজেন্সিগুলির সঙ্গে তথ্য ও যোগাযোগ প্রযুক্তি ক্ষেত্রে সহযোগিতা এবং তথ্য আদান-প্রদানের লক্ষ্যে একাধিক সমঝোতা ও চুক্তিতে আবদ্ধ হয়েছে। সাম্প্রতিক সময়ে ভারত সরকার যে ‘ডিজিটাল ইন্ডিয়া’, ‘মেক ইন ইন্ডিয়া’র মতো উদ্যোগ গ্রহন করেছে তারই প্রেক্ষিতে প্রযুক্তি ক্ষেত্রে ব্যবসার সুযোগ বিষয়ে খোঁজ খবর নেওয়ার প্রয়োজনীয়তা বৃদ্ধি পেয়েছে।
এ রকম এক পরিপ্রেক্ষিতেই দুই দেশের মধ্যে এই সমঝোতাটি স্বাক্ষরিত হয়। ভারতের পক্ষে বিদেশ দপ্তরের রাষ্ট্রমন্ত্রী এম জে আকবর এবং অ্যাঙ্গোলার পক্ষে সেদেশের টেলি যোগাযোগ ও তথ্যপ্রযুক্তি মন্ত্রি এই সমঝোতায় স্বাক্ষর করেন।
CG/PB/NS/…
(Visitor Counter : 52
গ্রামোন্নয়নমন্ত্রক
প্রতিটি জেলায় ৭৫টি অমৃত সরোবর খননের যে উদ্যোগ নেওয়া হয়েছে
পশ্চিমবঙ্গ, পাঞ্জাব, তেলেঙ্গানা, কেরালা, তামিলনাড়ু, হরিয়ানা, বিহার এবং রাজস্থান নির্ধারিত লক্ষ্যের থেকে পিছিয়ে রয়েছে
৬৬,২৭৮টি অমৃত সরোবর খনন / সংস্কার করা হয়েছে
নতুন দিল্লি, ১৯ আগস্ট , ২০২৩
(দেশের বিভিন্ন রাজ্য প্রতিটি জেলায় ৭৫টি জেলায় অমৃত সরোবর খননের লক্ষ্যপূরণের দিকে এগিয়ে চলেছে। তবে, পশ্চিমবঙ্গ, পাঞ্জাব, তেলেঙ্গানা, কেরালা, তামিলনাড়ু, হরিয়ানা, বিহার এবং রাজস্থানের কিছু জেলা এই লক্ষ্যমাত্রা পূরণ করতে পারেনি।
এপর্যন্ত ১,১২,২৭৭টি অমৃত সরোবর খননের সিদ্ধান্ত নেওয়া হয়েছে, যার মধ্যে ৮১,৪২৫টি খননের কাজ শুরু হয়েছে। ইতিমধ্যে ৬৬,২৭৮টি সরোবর খনন / সংস্কারের কাজ সম্পন্ন হয়েছে।
প্রেক্ষাপট :
প্রধানমন্ত্রী শ্রী নরেন্দ্র মোদী ২০২২-এর ২৪ এপ্রিল মিশন অমৃত সরোবর প্রকল্পের সূচনা করেন। প্রতিটি জেলায় সুস্থায়ী জলসম্পদ নিশ্চিত করাই এর উদ্দেশ্য। এর আওতায় জেলাগুলিতে কমপক্ষে ৭৫টি সরোবর খনন করা হবে। এই কর্মসূচি অনুসরণ করে ৫০,০০০ সরোবর খনন / সংস্কারের জাতীয় লক্ষ্যমাত্রা ইতিমধ্যে অর্জিত হয়েছে।
সম্পূর্ণ সরকারি উদ্যোগে এই কর্মসূচিটি বাস্তবায়িত হচ্ছে। এক্ষেত্রে গ্রামোন্নয়ন দপ্তর, ভূমিসম্পদ দপ্তর, পানীয় জল ও নিকাশী দপ্তর, জলসম্পদ দপ্তর, পঞ্চায়েত ও গ্রামোন্নয়ন মন্ত্রক, বন, পরিবেশ ও জলবায়ু পরিবর্তন মন্ত্রক, রেল মন্ত্রক এবং সড়ক, পরিবহণ ও মহাসড়ক মন্ত্রক — কেন্দ্রীয় সরকারের এই আটটি দপ্তর ও মন্ত্রক প্রকল্পটি বাস্তবায়নের দায়িত্বে রয়েছে। কর্মসূচির কারিগরি অংশীদার হিসেবে নিয়োগ করা হয়েছে ভাস্করাচার্য ন্যাশনাল ইন্সটিটিউট ফর স্পেস অ্যাপ্লিকেশন অ্যান্ড জিও-ইনফরম্যাটিক্স -কে। মহাত্মা গান্ধী জাতীয় গ্রামীণ কর্মনিশ্চয়তা প্রকল্প, পঞ্চদশ অর্থ কমিশনের অনুদান, প্রধানমন্ত্রী কৃষি সিঞ্চাই যোজনার আওতায় বিভিন্ন প্রকল্প, হার ক্ষেত কো পানি সহ বিভিন্ন রাজ্য সরকারের নিজস্ব প্রকল্পের মাধ্যমে কর্মসূচিটি বাস্তবায়িত হবে। এক্ষেত্রে নাগরিক এবং অসরকারি সংগঠনগুলিকেও যুক্ত হওয়ার আহ্বান জানানো হয়েছে।
AC/CB/AS